Nafarroako Parlamentuak, 2021eko urriaren 28an egindako Osoko Bilkuran, honako erabaki hau onetsi zuen: “Erabakia. Horren bidez, Espainiako Gobernua premiatzen da aukera-berdintasuneko agentearen figuraren ziurtagiri profesionala onets dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Espainiako Gobernua premiatzen du aukera-berdintasuneko agentearen figuraren ziurtagiri profesionala onets dezan, errege dekretu bat prestatu eta argitaratuz, honako hauek bilduta:

– Ikasketa ofizialen antolamendua ezartzen duen urriaren 29ko 1393/2007 Errege Dekretuak jasotzen dituen parametroak.

– Prozesu bat ezartzea jarduna aukera berdintasunaren esparruan betetzen ari diren profesionalek bildutako esperientzia eta lortutako prestakuntza homologatzeko, Europako Goi Mailako Esparruan unibertsitateko irakaskuntzen egitura hori onetsi baino lehen.

– Ikasketa planek gainditu beharreko jarraibideak, baldintzak eta egiaztatzeko eta akreditatzeko prozedura ezartzea, aukera-berdintasuneko agenteen gaitasun profesionala ziurtatzen duten tituluak lortzeari begira.

– Ebaluaziorako prozeduraren ibilbiderako proposamen bat, emakumeen eta gizonen aukera-berdintasuneko agenteen prestakuntza egiaztatzeko, master mailako graduondoko programaren bidez: Unibertsitateko master ofiziala, politika publikoetara bideratua, ikasi beharreko gaietako hamar modulurekin, zeinak irakatsiko baitira irakaskuntza presentzialean, erdipresentzialean edo online, eta lan bat idaztea ere sartuta.

2. Nafarroako Parlamentuak Nafarroako Gobernua premiatzen du berdintasunaren lurralde arteko batzordean lan egin dezan, aipatu arauketa lehenbailehen izateko.

3. Nafarroako Parlamentuak Nafarroako Gobernua eta beste administrazio publiko batzuk premiatzen ditu lantaldeak susta ditzaten, aukera-berdintasuneko agenteak eta berdintasun-sustatzaileak edukiko dituztenak (profil ezberdin baina osagarriak dira), berdintasunerako politika publiko efiziente eta kalitatezkoen taxuketa eta gauzatzea bermatzeko.

4. Nafarroako Parlamentuak Hezkuntza Departamentua eta INAI-NABI premiatzen ditu alda dezaten 1 B) Eranskina-Produkzio Sistema, apirilaren 3ko 45/2019 Foru Dekretuan, zeinak ezartzen baititu Nafarroako Foru Komunitatean Genero Berdintasuna Sustatzeko goi mailako teknikari tituluaren egitura eta curriculuma, behar bezala definitzearren, halatan, lanbide-profil bakoitzaren trebetasunak. Izan ere, aipatu apartatuan berdintasun-planen taxutze, gauzatze eta ebaluatzearekin loturik jasotzen diren eginkizunak sustatzaileei esleitzen zaizkie, berdintasun-agenteen eskumenekoak izan arren.

Berdintasun-sustatzailearen postuak beste eginkizun batzuk ditu, berdintasun-agenteek dituztenen osagarri direnak, eta zerikusia dutenak gizarte osoan emakume eta gizonen arteko berdintasunari buruzko informazioa, sentsibilizazioa eta sustapena lortzearekin”.

Iruñean, 2021eko urriaren 29an

Lehendakaria: Unai Hualde Iglesias